paragraph_text: Civilni township je rasprostranjena jedinica lokalne samouprave u SAD, subordinirana okrugu. Posebnosti u odgovornostima, nadležnostima i stupnju autonomije variraju od države do države. U mnogim saveznim državama townshipi su organizirani na način da djeluju pod autoritetom državnih statuta, poput okruga. U drugim townshipi funkcioniraju kao općinske korporacije - "chartered entities" uz neki stupanj vlastite vlasti. Postoje iznimke. Najpoznatiji su townshipi u New Jerseyu i Pennsylvaniji. Ondje su vrsta inkorporiranosti uz fiksne granice i jednaka položaja selu, mjestu, gradu (village, town, borough, city), analogno gradovima Nove Engleske ili "townu" u saveznoj državi New York.